**Zīmējumu konkursa “Ziemassvētku siltums”**

**NOLIKUMS**

Pašvaldības akciju sabiedrība “Daugavpils siltumtīkli” sadarbībā ar Daugavpils Tehnikas un industriālā dizaina centru "Inženieru arsenāls" izsludina skolēnu zīmējumu konkursu “Ziemassvētku siltums”.

1. **Konkursa norises laiks**
   1. Konkurss norisināsies no 2023. gada 21. novembra līdz 2023. gada 29. decembrim.
   2. Konkursa darbu iesniegšana paredzēta no 2023. gada 21. novembra līdz 2023. gada 20. decembrim.
   3. Konkursa darbu vērtēšana notiks 2023. gada 22. decembrī.
   4. Konkursa uzvarētāju apalvošana notiks 2023. gada decembra pēdējā nedēļā, ne vēlāk kā 29. decembrī.
2. **Konkursa dalībnieki**

Konkursā var piedalīties jebkurš Daugavpils skolēns. Katrs dalībnieks var pieteikt konkursam vienu zīmējumu.

1. **Konkursa darbu noformējums** 
   1. Dalībai konkursā tiek pieņemti radošie darbi, zīmējumi, uz A4 formāta lapām. Zīmējums var tikt izpildīts jebkurā tehnikā ar krāsainiem zīmuļiem, parasto zīmuli, pildspalvu, krītiņiem, krāsām.
   2. Zīmējumu tematika – “Ziemassvētku siltums”, proti, tajos var būt atspoguļots jebkas, kas ir saistīts ar Ziemassvētkiem un pozitīvajām emocijām, labajiem darbiem, kas silda mūsu sirdis šajā skaistajā un pasakainajā laikā.
   3. Zīmējuma otrajā pusē jābūt norādītiem: autora vārdam un uzvārdam, izglītības iestādei un klasei, kā arī telefona numuram, pa kuru var sazināties ar pašu autoru vai viņa likumisko pārstāvi.
2. **Konkursa darbu iesniegšana**

Konkursa darbus var iesniegt līdz 2023. gada 20. decembrim, atnesot tos uz PAS “Daugavpils siltumtīkli” biroju 18. novembra ielā 4 (darba dienās no 8.00 līdz 17.00) vai Daugavpils Tehnikas un industriālā dizaina centru "Inženieru arsenāls" Imperatora ielā 8 (no trešdienas līdz svētdienai no 10.00 līdz 19.00), vai nosūtot tos pa pastu uz minēto iestāžu adresēm ar norādi “Zīmējumu konkursam”.

1. **Konkursa darbu vērtēšana**
   1. Konkursa darbus vērtēs žūrija, kuras sastāvā būs PAS “Daugavpils siltumtīkli” valdes loceklis Aleksandrs Karpenko, PAS “Daugavpils siltumtīkli” izpilddirektore Oļesja Duškeviča un Daugavpils Tehnikas un industriālā dizaina centra "Inženieru arsenāls" vadītājs Raitis Ķikusts. Darba vai privāto apstākļu dēļ katrs no pieteiktajiem žūrija locekļiem var savlaicīgi deleģēt savas pilnvaras citam savam kolēģim.
   2. Žūrija ar balsu vairākumu izvēlēsies TRĪS konkursa uzvarētājus.
   3. Žūrijas locekļi pēc savas vēlmes var paredzēt arī papildus veicināšanas balvas citiem konkursa dalībniekiem.
2. **Balvu fonds**

Konkursa balvu fonds ir trīs dāvanu kartes “Inženieru arsenāla” ģimenes apmeklējumam, ekskursija uz pirmo pilsētas siltumcentrāli, kā arī suvenīri un saldumi konkursa uzvarētājiem.

1. **Apbalvošanas kārtība**

Konkursa uzvarētāji tiks aicināti uz svinīgu apbalvošanu PAS “Daugavpils siltumtīkli” birojā, kur viņiem tiks pasniegtas balvas. Vēlāk viņus pavadīs uz pirmo siltumcentrāli, kur uzņēmuma darbinieki pastāstīs un parādīs, kur un kā tiek ražots siltums priekš Daugavpils iedzīvotājiem. Apbalvošanas un ekskursijas laikā tiks uztaisītas piemiņas fotobildes.

1. **Konkursa darbu eksponēšana**

Konkursa darbi pēc žūrijas vērtējuma tiks eksponēti “Inženieru arsenālā” un abu konkursa rīkotāju Facebook soctīkla lapās.